Okresná prokuratúra Martin 
Vajanského nám. 1, 036 80 Martin 1 	

Sp. zn. : 3 Pv 17/13/5506	Martin, 25.6.2013
EEČ : 2-40-123-2013

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov a iné trestné činy

Rozhodol: 	prokurátorka Okresnej prokuratúry Martin
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obsahom zmieru je:
Obvinený XXXXX dňa 30.05.2013 uzavrel pred probačným a mediačným úradníkom Okresného súdu v Martine zmier s poškodeným XXXXX, nakoľko obvinený vyhlásil, že spáchal skutok, za ktorý je stíhaný a zaplatením sumy vo výške XXXXX €  poškodenému XXXXX odstránil vzniknutú škodu  a na účet Okresnej prokuratúry v Martine zložil peňažnú sumu vo výške XXXXX € určenú na všeobecne prospešné účely, pričom celá suma patrí štátu na peňažnú pomoc obetiam trestnej činnosti podľa osobitného zákona

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou XXXXX
na tom skutkovom základe že,

	v čase okolo 17.00 h na spoločnom dvore rodinných domov č. 27 a 29 na uloci Za Jordánom v Martine - Priekope, pristúpil k poškodenému XXXXX, nar. XXXXX, ktorý na dvore opravoval auto so slovami, že sa s ním chce rozprávať, poškodený XXXXX mu povedal, že sa s ním nechce rozprávať, načo ho obvinený XXXXX fyzicky napadol a to tak, že ho udrel dlaňou svojej ruky do oblasti tváre, sotil do neho, následkom čoho spadol na zem, XXXXX sa následne postavil zo zeme, obvinený XXXXX ho chytil rukou okolo krku, kde mu hlavu držal pod svojou pazuchou a následne ho niekoľkokrát päsťou udieral do  oblasti hlavy, pričom v tomto jeho konaní mu chcela zabrániť XXXXX, XXXXX, ktorá sa v tom čase taktiež nachádzala na ich spoločnom dvore, kde obvineného XXXXX chytila za jeho ruku, aby ďalej neudieral jej brata päsťou do hlavy, a keď ho tento potom viackrát nemohol udierať do hlavy, tak ho niekoľkokrát kopol kolenom svojej nohy do oblasti brucha, pričom sa XXXXX podarilo po uvedenom útoku utiecť do rodinného domu a obvinený XXXXX za ním kričal, že si ho počká, a že mu odreže hlavu, pričom uvedené vyhrážky zabitím zo strany obvineného XXXXX u poškodeného XXXXX, nar. XXXXX, vzbudili dôvodnú obavu o jeho život a zdravie, zároveň poškodený XXXXX na základe fyzického napadnutia zo strany obvineného XXXXX utrpel zranenia, a to pomliaždenie hlavy v oblasti ľavej spánkovej kosti, pomliaždenie štruktúr krku, pomliaždenie malíčka ľavej ruky a pomliaždenie brucha, ktoré sú hodnotené ako ľahké poranenia, vyžadujúce si práceneschopnosť v trvaní 7 - 10 dní, 

Odôvodnenie: 
Uznesením povereného príslušníka Obvodného oddelenia PZ XXXXX  zo dňa 02.01.2013 bolo podľa § 199 ods. 1 Tr. por. začaté trestné stíhanie a súčasne podľa § 206 ods. 1 Tr. por. vznesené obvinenie XXXXX pre prečin ublíženia na zdraví podľa § 156 ods. 1 Tr. zák. v súbehu s prečinom nebezpečného vyhrážania podľa § 360 ods. 1  Tr. zák.  na tom skutkovom základe, ako je uvedené vo výrokovej časti tohto uznesenia. 
Preskúmaním príslušného spisového materiálu som zistila, že v predmetnej veci  ide o prečin, za ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Tr. por.
Obvinený a poškodený uzavreli dňa 30.05.2013 pred probačným a mediačným úradníkom na Okresnom súde v Martine dohodu o zmieri, v rámci ktorej obvinený vyhlásil, že spáchal skutok, pre ktorý je stíhaný a zaplatením sumy vo výške XXXXX €  poškodenému XXXXX odstránil vzniknutú škodu.
Obvinený aj poškodený so zmierom výslovne súhlasili a zhodne prehlásili, že zmier uzavreli slobodne, vážne, zrozumiteľne a určito, na znak čoho dohodu o zmieri podpísali.
Obvinený slobodne, vážne, zrozumiteľne a určito vyhlásil, že spáchal skutok, pre ktorý je stíhaný.	
Obvinený zložil na účet Okresnej prokuratúry v  Martine peňažnú sumu vo výške XXXXX €  určenú na všeobecne prospešné účely, pričom  celá suma patrí štátu na peňažnú pomoc obetiam trestnej činnosti podľa osobitného zákona.
Táto suma je primeraná závažnosti spáchaného trestného činu.
Obvinený a poškodený s týmto spôsobom skončenia veci v prípravnom konaní vyslovili súhlas. 
Vyhodnotením všetkých vykonaných dôkazov a vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvinených a na ich osobné a majetkové pomery som dospela k záveru, že takýto spôsob rozhodnutia je dostačujúci.
	Preto som rozhodla tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Petra Šimková
prokurátorka